CELEX: 62013FA0104
Language: el
Date: 2015-12-18 00:00:00
Title: Υπόθεση F-104/13: Απόφαση του Δικαστηρίου Δημόσιας Διοίκησης (μονομελές τμήμα) της 18ης Δεκεμβρίου 2015 — De Nicola κατά ΕΤΕπ (Υπαλληλική υπόθεση — Προσωπικό της ΕΤΕπ — Ηθική παρενόχληση — Διαδικασία έρευνας — Έκθεση της επιτροπής έρευνας — Εσφαλμένος ορισμός της ηθικής παρενοχλήσεως — Απόφαση του Προέδρου της ΕΤΕπ να μη δοθεί συνέχεια στην καταγγελία — Ακύρωση — Αγωγή αποζημιώσεως)

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/90
            
         Απόφαση του Δικαστηρίου Δημόσιας Διοίκησης (μονομελές τμήμα) της 18ης Δεκεμβρίου 2015 — De Nicola κατά ΕΤΕπ
   (Υπόθεση F-104/13)
   ((Υπαλληλική υπόθεση - Προσωπικό της ΕΤΕπ - Ηθική παρενόχληση - Διαδικασία έρευνας - Έκθεση της επιτροπής έρευνας - Εσφαλμένος ορισμός της ηθικής παρενοχλήσεως - Απόφαση του Προέδρου της ΕΤΕπ να μη δοθεί συνέχεια στην καταγγελία - Ακύρωση - Αγωγή αποζημιώσεως))
   (2016/C 048/101)
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: Carlo De Nicola (Strassen, Λουξεμβούργο) (εκπρόσωπος: L. Isola, δικηγόρος)
   
      Καθής-εναγόμενη: Ευρωπαϊκή Τράπεζα Επενδύσεων (εκπρόσωποι: G. Nuvoli και F. Martin, επικουρούμενοι από τον A. Dal Ferro, δικηγόρο)
   
      Αντικείμενο
   
   Αίτημα ακυρώσεως, αφενός, της επιστολής του Προέδρου της ΕΤΕπ με την οποία αυτός, πρώτον, δεν έλαβε κανένα μέτρο σχετικά με την ηθική παρενόχληση που ο προσφεύγων-ενάγων ισχυρίζεται ότι υπέστη επί εικοσαετία, δεύτερον, δικαιολόγησε όλα τα καταγγελλόμενα πραγματικά περιστατικά και, τρίτον, τον υποχρεώνει ουσιαστικά να εργαστεί με έναν «mentor» και έναν «business partner», και, αφετέρου, της γνωμοδοτήσεως της ειδικής επιτροπής «Dignity at work» της 14ης Μαρτίου 2013.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 29ης Απριλίου 2013 με την οποία ο Πρόεδρος της Ευρωπαϊκής Τράπεζας Επενδύσεων απέρριψε την καταγγελία του C. De Nicola περί ηθικής παρενοχλήσεως.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Η Ευρωπαϊκή Τράπεζα Επενδύσεων φέρει τα δικαστικά έξοδά της και καταδικάζεται στα δικαστικά έξοδα του C. De Nicola.